
KONZORCIJSKA POGODBA


[NAZIV PARTNERJA] , ki ga/jo zastopa [IME IN PRIIMEK ODGOVORNE OSEBE] (v nadaljnjem besedilu: vodilni konzorcijski partner)
Davčna številka:      
Matična številka:      
Transakcijski račun:       , odprt pri banki:      

in

[NAZIV PARTNERJA] , ki ga/jo zastopa [IME IN PRIIMEK ODGOVORNE OSEBE] (v nadaljnjem besedilu: konzorcijski partner)
Davčna številka konzorcijskega partnerja:      
Matična številka konzorcijskega partnerja:      
Transakcijski račun konzorcijskega partnerja:       , odprt pri banki:      

in 

[NAZIV PARTNERJA] , ki ga/jo zastopa [IME IN PRIIMEK ODGOVORNE OSEBE] (v nadaljnjem besedilu: konzorcijski partner)
Davčna številka konzorcijskega partnerja:      
Matična številka konzorcijskega partnerja:      
Transakcijski račun konzorcijskega partnerja:      , odprt pri banki:       

(v nadaljnjem besedilu: pogodbene stranke)

sklenejo 


KONZORCIJSKO POGODBO št. .........
ZA REGIJSKO PISARNO V BRUSLJU  

1.  člen
(predmet pogodbe)

Pogodbene stranke s to pogodbo ustanavljajo konzorcij z namenom sodelovanja na Javnem razpisu za sofinanciranje delovanja regijske pisarne v Bruslju v letu 2027, dne … objavljenem na … (v nadaljnjem besedilu: javni razpis),katerega predmet je sofinanciranje stroškov dela in stroškov, vezanih na prostor, v zvezi z vzpostavitvijo in delovanjem regijske pisarne v Bruslju.


Ta pogodba začne veljati z dnem podpisa vseh pogodbenih strank. Obveznosti glede izvajanja projekta, porabe in razdelitve sredstev sofinanciranja nastanejo pod pogojem izbora konzorcija na javnem razpisu in sklenitve pogodbe o sofinanciranju z Ministrstvom za lokalno samoupravo, kohezijo in regionalni razvoj (v nadaljnjem besedilu: ministrstvo). Določbe o pripravi in oddaji vloge ter zastopanju konzorcija v postopku javnega razpisa učinkujejo od začetka veljavnosti te pogodbe.

S to pogodbo pogodbene stranke poleg ustanovitve konzorcija uredijo tudi medsebojne pravice in obveznosti, ter se dogovorijo o načinu delitve sredstev ustanovljenega konzorcija, ki jih v primeru uspešne izbire na javnem razpisu dodeli ministrstvo za sofinanciranje regijske pisarne v Bruslju. 


2.  člen
(zastopanje konzorcija in odgovornost konzorcijskih partnerjev)

[bookmark: Text17]Pogodbene stranke določijo [NAZIV VODILNEGA KONZORCIJSKEGA PARTNERJA] za vodilnega konzorcijskega partnerja in prijavitelja na javni razpis ter ga pooblastijo, da v njihovem imenu in za njihov račun pripravi in predloži skupno vlogo na javni razpis ter jih zastopa v postopku javnega razpisa. Vloga, predložena na javni razpis, je sestavni del te pogodbe.

Pooblastilo iz prejšnjega odstavka vključuje predložitev dopolnitev in pojasnil vloge v mejah, dovoljenih z javnim razpisom. Vodilni konzorcijski partner lahko vlogo umakne le na podlagi predhodnega pisnega soglasja vseh konzorcijskih partnerjev.

Pogodbene stranke vodilnega konzorcijskega partnerja izrecno pooblastijo, da v primeru izbora v njihovem imenu in za njihov račun z ministrstvom sklene pogodbo o sofinanciranju ter prevzame v njej določene obveznosti, vključno s solidarno obveznostjo vračila sredstev in pripadajočih obresti. Pooblastilo vključuje tudi prejemanje izplačil ministrstva in prenakazovanje sredstev konzorcijskim partnerjem v skladu s to pogodbo, pogodbo o sofinanciranju in finančnim deležem opravljenih aktivnosti posameznega partnerja.

Vodilni konzorcijski partner vodi in usklajuje izvajanje skupnega projekta ter je odgovoren za komunikacijo z ministrstvom in drugimi pristojnimi organi, pripravo in predložitev zahtevkov za izplačilo ter vsebinskih in finančnih poročil v obdobju izvajanja projekta in v obdobju njegovega spremljanja. Odgovoren je tudi za pravilen in pravočasen vnos podatkov v informacijske sisteme, ki jih za izvajanje projekta določi ministrstvo.

Vsak konzorcijski partner odgovarja za pravilnost, resničnost in popolnost podatkov ter dokazil, ki jih posreduje vodilnemu konzorcijskemu partnerju. Na njegovo zahtevo jih mora predložiti v roku, ki omogoča pravočasno izpolnitev obveznosti do ministrstva, ter ga nemudoma obvestiti o okoliščinah, ki bi lahko vplivale na izvajanje projekta ali izpolnjevanje obveznosti iz pogodbe o sofinanciranju.

Vodilni konzorcijski partner in drugi konzorcijski partnerji morajo v okviru izvajanja projekta upoštevati navodila ministrstva, izdana v skladu z javnim razpisom in pogodbo o sofinanciranju, ter zagotavljati odzivno komunikacijo. Vodilni konzorcijski partner mora druga navodila in obvestila ministrstva, ki se nanašajo na njihove naloge in obveznosti, pravočasno posredovati konzorcijskim partnerjem.

Vse pogodbene stranke so v razmerju do ministrstva solidarno odgovorne za izpolnitev obveznosti iz pogodbe o sofinanciranju, vključno z vračilom sredstev in pripadajočih obresti. Ministrstvo lahko izpolnitev solidarne obveznosti zahteva od kateregakoli konzorcijskega partnerja ali od več partnerjev hkrati, do njenega celotnega poplačila. Medsebojna razdelitev nalog, sredstev in odgovornosti med partnerji ne omejuje njihove solidarne odgovornosti do ministrstva.

V medsebojnem razmerju med pogodbenimi strankami breme vračila sredstev, pripadajočih obresti in utemeljenih stroškov nosi partner, katerega kršitev obveznosti je povzročila nastanek obveznosti vračila. Če obveznost ministrstvu v celoti ali delno poravna drug partner, mu mora odgovorni partner povrniti plačani znesek in pripadajoče utemeljene stroške v 30 dneh od prejema pisnega zahtevka z dokazili o plačilu. Če je za nastanek obveznosti odgovornih več partnerjev, se breme med njimi razdeli glede na njihov prispevek k nastanku obveznosti. Če tega ni mogoče ugotoviti oziroma razlog za vračilo ni pripisljiv posameznemu partnerju, se breme razdeli sorazmerno z deleži prejetih sredstev sofinanciranja, na katere se vračilo nanaša.

Vodilni konzorcijski partner mora usklajevati dejansko sodelovanje vseh konzorcijskih partnerjev pri izvajanju nalog regijske pisarne. Vsak partner mora prevzete naloge izvajati v skladu s to pogodbo, javnim razpisom, pogodbo o sofinanciranju ter Programom dela regijske pisarne v Bruslju s finančnim načrtom.

Sprememba sestave konzorcija je dopustna le ob upoštevanju pogojev javnega razpisa in pogodbe o sofinanciranju ter na podlagi predhodnega pisnega soglasja ministrstva. Partnerji odobreno spremembo uredijo z dodatkom k tej pogodbi. Sprememba sestave konzorcija brez zahtevanega soglasja pomeni kršitev obveznosti, katere posledice se presojajo v skladu z javnim razpisom in pogodbo o sofinanciranju. 


3.  člen
(sestava in naloge)

Pogodbene stranke se dogovorijo o delitvi izvedbe aktivnosti projekta s terminskim in finančnim načrtom po posameznih konzorcijskih partnerjih, in sicer na naslednji način: 

	Naziv vodilnega konzorcijskega partnerja oz. konzorcijskega partnerja
	Projektna aktivnost 
	Predviden mesec zaključka aktivnosti in nastanka rezultata aktivnosti
(številka meseca od začetka izvajanja projekta)
	Predvideni skupni stroški aktivnosti (EUR)

	
	
	
	

	
	
	
	

	
	
	
	

	
	
	
	

	
	
	
	



PRIKAZ MORA BITI SKLADEN S AKTIVNOSTMI IN FINANČNIM NAČRTOM IZ OBRAZCA PROGRAM DELA REGIJSKE PISARNE S FINANČNIM NAČRTOM.


Pogodbene stranke zagotavljajo kadrovsko zasedbo regijske pisarne v skladu z javnim razpisom in Programom dela regijske pisarne v Bruslju s finančnim načrtom. Iz programa dela mora biti za vsakega predvidenega strokovnjaka razvidno, kateri konzorcijski partner zagotavlja njegovo zaposlitev in napotitev na delo v Bruslju ter katere naloge in v kakšnem obsegu bo opravljal.

Konzorcijski partner, ki zagotavlja posameznega strokovnjaka, se zavezuje najpozneje ob sklenitvi pogodbe o sofinanciranju zagotoviti njegovo zaposlitev in napotitev v skladu z veljavnimi predpisi ter vodilnemu konzorcijskemu partnerju pravočasno predložiti pogodbo o zaposlitvi in ustrezen akt o napotitvi za predložitev ministrstvu.

Pogodbene stranke se zavezujejo zahtevano kadrovsko zasedbo zagotavljati ves čas izvajanja projekta. Morebitne zamenjave strokovnjakov se izvedejo pod pogoji javnega razpisa in pogodbe o sofinanciranju.

Pogodbene stranke se dogovorijo o zagotavljanju finančnih virov za izvedbo projekta po posameznih konzorcijskih partnerjih, kot izhaja iz naslednje preglednice:

	Konzorcijski partner
	Skupni stroški projekta (EUR)
	Predvideno sofinanciranje ministrstva (EUR)
	Sredstva iz drugih zagotovljenih virov (EUR)
	Navedba drugih virov financiranja

	Vodilni konzorcijski partner: […]
	
	
	
	

	Konzorcijski partner: […]
	
	
	
	

	Konzorcijski partner: […]
	
	
	
	

	SKUPAJ
	
	
	
	



Vsota predvidenega sofinanciranja ministrstva in sredstev iz drugih zagotovljenih virov mora pri vsakem partnerju ustrezati njegovim skupnim stroškom projekta. Razdelitev stroškov in virov financiranja mora biti skladna z Obrazcem 3: Program dela regijske pisarne v Bruslju s finančnim načrtom.

Vsaka pogodbena stranka se zavezuje zagotoviti sredstva za kritje svojega deleža stroškov projekta, ki ni pokrit s sofinanciranjem ministrstva, iz virov in v višini, navedenih v preglednici. Pogodbene stranke skupaj zagotavljajo pokritje celotne finančne konstrukcije projekta, pri čemer se sredstva za kritje razlike med skupnimi stroški projekta in odobrenim sofinanciranjem zagotovijo v skladu s 5. točko poglavja 5.4 javnega razpisa.

Stroške posameznega partnerja, ki jih ministrstvo ne prizna kot upravičene do sofinanciranja, krije ta partner. To ne posega v določbe te pogodbe o odgovornosti partnerjev in medsebojni poravnavi obveznosti.

Vsaka pogodbena stranka mora vodilnega konzorcijskega partnerja nemudoma obvestiti o spremembah svojih virov financiranja, ki bi lahko vplivale na izvedbo projekta. Spremembe finančne konstrukcije se uredijo v skladu s to pogodbo, javnim razpisom in pogodbo o sofinanciranju.


4.  člen
(seznanjenost z obveznostmi)

S podpisom te pogodbe pogodbene stranke potrjujejo, da so seznanjene in se strinjajo z obveznostmi, ki izhajajo iz vzorca pogodbe o sofinanciranju med ministrstvom in vodilnim konzorcijskim partnerjem kot upravičencem, iz razpisne dokumentacije, javnega razpisa in ostalih delov razpisne dokumentacije, ter se bodo po njih ravnale. 

Pogodbene stranke se zavezujejo, da bodo: 
· obveznosti, ki jih prevzemajo s to pogodbo, izpolnjevale v skladu z določili in sestavnimi deli te pogodbe ter aktivnosti projekta izvedle strokovno in vestno;
· sodelovale pri izvedbi na način in v obsegu, kot izhaja iz prejšnjega člena in kot je dogovorjeno in opredeljeno v vlogi na javni razpis; 
· pri porabi odobrenih sredstev ravnale skladno z načeli gospodarnosti, ekonomične porabe sredstev in učinkovitosti;
· sredstva, pridobljena po tej pogodbi, porabile namensko in izključno za izvajanje aktivnosti regijske pisarne, ki so predmet te pogodbe; 
· zagotavljale dostopnost in hrambo celotne originalne dokumentacije, vezane na regijsko pisarno, in zagotavljale ministrstvu ter drugim nadzornim organom vpogled v navedeno dokumentacijo za potrebe bodočih preverjanj skladno s pravili Evropske unije in zakonodaje Republike Slovenije;
· upoštevale zahteve informiranja in obveščanja javnosti pri izvajanju aktivnosti regijske pisarne;
· za namen spremljanja in vrednotenja regijske pisarne spremljale ter ministrstvu zagotavljale podatke o doseganju rezultatov in kazalnikov;
· zagotovile varstvo osebnih podatkov udeležencev v skladu z določili zakonodaje, ki ureja varstvo osebnih podatkov; pogodbene stranke se strinjajo, da lahko ministrstvo za namene obdelave podatkov in analitične potrebe uporablja dokumentacijo, ki jo je pridobil vodilni konzorcijski partner;
· v primeru preverjanja na kraju samem omogočile vpogled v računalniške programe, listine, postopke v zvezi z izvajanjem projekta ter rezultate projekta; konzorcijski partnerji se obvezujejo, da bodo sodelovali pri izvedbi teh preverjanj ter se nanje ustrezno pripravili; 
· omogočile nadzor tudi zunanjim ocenjevalcem, v primeru, da jih bo ministrstvo pooblastilo za nadzor nad izvajanjem projekta ter doseženimi rezultati.

Pogodbene stranke so seznanjene z dejstvom, da lahko nadzorni organi tudi po izpolnitvi pogodbenih obveznosti oziroma po poteku pogodbe o sofinanciranju preverjajo upravičenost porabe sredstev po tej pogodbi. 

Če se pri nadzoru ugotovijo nepravilnosti ali kršitve, pogodbene stranke zagotovijo njihovo odpravo oziroma vračilo sredstev in pripadajočih obresti v obsegu ter pod pogoji, določenimi z javnim razpisom in pogodbo o sofinanciranju.

Pogodbene stranke se strinjajo, da so kot konzorcijski partnerji solidarno odgovorne za škodo in druge posledice, ki bi nastale zaradi nepravilnega ali nezakonitega izvajanja po pogodbi o sofinanciranju. 

Solidarna odgovornost velja tudi v primeru, če se pri kateremkoli konzorcijskem partnerju začne postopek zaradi insolventnosti ali prisilnega prenehanja ali postopek izbrisa brez likvidacije ali prisilne likvidacije ali likvidacije.
Partner mora o začetku postopka zaradi insolventnosti, prisilnega prenehanja, izbrisa brez likvidacije ali likvidacije nemudoma obvestiti vodilnega partnerja in druge partnerje. Vodilni partner o tem nemudoma obvesti ministrstvo. Partnerji pripravijo predlog ukrepov za nadaljnje izvajanje projekta in izpolnjevanje pogodbenih obveznosti ter ga predložijo ministrstvu v uskladitev. Morebitne spremembe sestave konzorcija se izvedejo le s predhodnim pisnim soglasjem ministrstva in ob upoštevanju javnega razpisa.


5.  člen
(Program dela regijske pisarne v Bruslju s finančnim načrtom)

Program dela regijske pisarne v Bruslju s finančnim načrtom predstavlja obvezno vsebinsko podlago za izvajanje te pogodbe. Ministrstvo lahko v času trajanja pogodbe vodilnemu konzorcijskemu partnerju v vlogi izbranega prijavitelja in sopogodbeniku po pogodbi o sofinanciranju poda usmeritve za vsebinsko prilagoditev ali dopolnitev Programa dela regijske pisarne v Bruslju s finančnim načrtom, zlasti glede prednostnih področij delovanja, ciljev ali aktivnosti, povezanih s politikami Evropske unije.

Naloge regijske pisarne iz Programa dela regijske pisarne v Bruslju s finančnim načrtom morajo biti izvajane strokovno, kontinuirano in z ustrezno stopnjo aktivnosti, tako da zagotavljajo prepoznavno prisotnost, vsebinsko dodano vrednost in dejanske učinke na ravni Evropske unije.


6.  člen
(upravičeni stroški)

Upravičeni stroški in izdatki regijske pisarne morajo biti skladni z razpisno dokumentacijo. Pogodbene stranke so seznanjene z dejstvom, da neupravičeni stroški in izdatki ne bodo sofinancirani s strani ministrstva, kakor tudi ne iz tega izhajajoče izgube sredstev pogodbenih strank.

Višine posameznih vrst upravičenih stroškov regijske pisarne po konzorcijskih partnerjih so navedene v Obrazcu Program dela regijske pisarne v Bruslju s finančnim načrtom .

Stroški so upravičeni le pod pogoji, če:
· so predvideni z javnim razpisom in s pogodbo o sofinanciranju, izhajajo iz predmeta pogodbe o sofinanciranju, temeljijo na projekciji načrtovanih stroškov v finančnem načrtu ter so skladni s pogodbo o sofinanciranju,
· so z odobrenim projektom, ki je opredeljen v vlogi  in finančnem načrtu,  neposredno povezani ter potrebni za njegovo izvajanje in so v skladu z rezultati projekta,  
· prijavljeni stroški projekta niso in ne bodo povrnjeni iz drugih virov (prepoved dvojnega financiranja),
· so razumni in utemeljeni ter se skladajo z načeli učinkovite, zakonite in gospodarne porabe sredstev,
· temeljijo na verodostojnih knjigovodskih in drugih listinah,
· so dejansko nastali za dela, ki so bila opravljena, za blago, ki je bilo dobavljeno  oziroma za storitve, ki so bile izvedene,
· so nastali in jih je vodilni konzorcijski partner oziroma posamezni konzorcijski partner plačal v obdobju upravičenosti, določenem z javnim razpisom in pogodbo o sofinanciranju, 
· so v skladu z veljavnimi pravili Evropske unije in nacionalnimi predpisi.


7.  člen
(načela dobre prakse)

Da bi zagotovile tekoče izvajanje aktivnosti regijske pisarne, se pogodbene stranke zavezujejo, da bodo delovale v skladu z načeli dobre partnerske prakse, ki so:
· vse pogodbene stranke morajo biti seznanjene z razpisno dokumentacijo  in razumeti svojo vlogo v projektu; 
· vse pogodbene stranke morajo biti seznanjene z vzorcem pogodbe o sofinanciranju in razumeti svoje obveznosti; konzorcijski partnerji s podpisom te pogodbe pooblastijo vodilnega konzorcijskega partnerja, da podpiše pogodbo o sofinanciranju z ministrstvom in jih zastopa pri vseh opravilih z ministrstvom, ki so povezana z regijsko pisarno;
· vodilni konzorcijski partner se mora redno posvetovati s konzorcijskimi partnerji in jih izčrpno obveščati o poteku aktivnosti regijske pisarne;
· vodilni konzorcijski partner je prejemnik namenskih sredstev v skladu z zahtevkom za izplačilo, ki ga pred izplačilom sredstev potrdi ministrstvo;
· vodilni konzorcijski partner mora najpozneje v treh delovnih dneh po prejemu sredstev ministrstva drugim konzorcijskim partnerjem nakazati pripadajoče zneske sofinanciranja, razvidne iz zahtevka za izplačilo, ki ga je potrdilo ministrstvo. Višina sredstev bo določena v dokumentih zahtevka za izplačilo, ki jih bo pred izplačilom sredstev vodilnemu konzorcijskemu partnerju potrdilo ministrstvo;
· vodilni konzorcijski partner in konzorcijski partnerji se medsebojno zavezujejo, da si bodo posredovali kopije poročil – vsebinskih in finančnih, ki jih vodilni konzorcijski partner predloži ministrstvu v skladu s pogodbo o sofinanciranju;
· predloge sprememb aktivnosti in finančnega načrta regijske pisarne konzorcijski partnerji predhodno pisno uskladijo. Vodilni konzorcijski partner usklajeni predlog predloži ministrstvu v odobritev, kadar je ta zahtevana z javnim razpisom ali pogodbo o sofinanciranju. Če partnerji soglasja ne dosežejo, lahko vodilni konzorcijski partner ministrstvo obvesti o odprtem vprašanju in zaprosi za usmeritve, vendar s tem ne more spremeniti pravic in obveznosti drugih partnerjev. Spremembe se izvedejo po pridobitvi zahtevanega soglasja ministrstva in sklenitvi dodatka k tej pogodbi, kadar posegajo v njeno vsebino.

Pogodbene stranke potrjujejo in jamčijo, da bodo ministrstvo ob prijavi na javni razpis seznanile z vsemi dejstvi in podatki, ki so jim bili znani ali bi jim morali biti znani in ki bi lahko vplivali na odločitev ministrstva o sklenitvi pogodbe o sofinanciranju ter da so vsi podatki, ki so jih in ki jih bodo posredovali vodilnemu konzorcijskemu partnerju oz. ministrstvu tekom delovanja regijske pisarne v zvezi s to pogodbo in pogodbo o sofinanciranju resnični in popolni, v nasprotnem primeru se to šteje kot hujša kršitev te pogodbe.

Pogodbene stranke se strinjajo, da lahko ministrstvo za namene javnega razpisa in izvajanja pogodbe o sofinanciranju pridobiva podatke o konzorcijskih partnerjih iz uradnih evidenc ter uporablja osebne podatke strokovnjakov regijske pisarne, za kar imajo pogodbene stranke zagotovljeno njihovo soglasje v skladu z veljavno zakonodajo.


8.  člen
(protikorupcijska klavzula)

Pogodbene stranke se zavezujejo, da one same kot tudi nekdo drug v njihovem imenu ali na njihov račun predstavniku ali posredniku organa ali organizacije iz javnega sektorja ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule je že sklenjena pogodba nična.


9.  člen
(aneks)

Vse morebitne dopolnitve in spremembe te pogodbe stranke določijo z aneksom k tej pogodbi.


10.  člen
(razreševanje sporov)

Pogodbene stranke soglašajo, da se bodo medsebojno obveščale o vseh okoliščinah, pomembnih za uresničitev določil te pogodbe. Nerešena vprašanja bodo reševale sporazumno. V primeru spora je pristojno sodišče v Ljubljani. 

O obstoju sporov so pogodbene stranke dolžne obvestiti ministrstvo. 


11.  člen
(veljavnost pogodbe)

Ta pogodba začne veljati z dnem podpisa zadnje od pogodbenih strank. Določbe, katerih učinkovanje je vezano na izbor konzorcija in sklenitev pogodbe o sofinanciranju, učinkujejo v skladu s 1. členom te pogodbe.

Pogodba velja do izpolnitve vseh obveznosti pogodbenih strank, vključno z obveznostmi glede poročanja, hrambe dokumentacije, omogočanja nadzora ter morebitnega vračila sredstev, pripadajočih obresti in medsebojne poravnave obveznosti. Pogodbene stranke zagotavljajo dostopnost in hrambo dokumentacije najmanj deset let po koncu delovanja regijske pisarne oziroma dlje, če tako določajo veljavni predpisi ali pogodba o sofinanciranju.

Če posamezna določba te pogodbe postane neveljavna ali neizvršljiva, to ne vpliva na veljavnost preostalih določb, če pogodba lahko obstane brez nje. Pogodbene stranke tako določbo z dodatkom k pogodbi nadomestijo z veljavno in izvršljivo določbo, ki v največji možni meri ustreza njenemu namenu ter je skladna z javnim razpisom in pogodbo o sofinanciranju.

Ta pogodba je sestavljena v … enakih izvodih, od katerih vsaka pogodbena stranka prejme … izvodov. Če je pogodba podpisana elektronsko, vsaka pogodbena stranka prejme elektronski izvod pogodbe, podpisan s strani vseh pogodbenih strank.


Vodilni konzorcijski partner:

	RRA/ reprezentativno občinsko združenje:
	

	Ime in priimek zakonitega zastopnika:
	

	Kraj in datum:
	

	Podpis:
	



Konzorcijski partnerji:

	RRA/ reprezentativno občinsko združenje:
	

	Ime in priimek zakonitega zastopnika:
	

	Kraj in datum:
	

	Podpis:
	



	RRA/ reprezentativno občinsko združenje:
	

	Ime in priimek zakonitega zastopnika:
	

	Kraj in datum:
	

	Podpis:

